Santa Bàrbara revisa el seu fons paleontològic, cedit per Josep Antoni Valls ~ EbreDigital.cat\nL’any 1984, l’Ajuntament de Santa Bàrbara va acceptar la donació d’una col·lecció de minerals i fòssils que Josep Antoni Valls i Simó, fill de la localitat i membre de l’Institut Català de Mineralogia, Gemmologia i Paleontologia, va oferir al poble per ser exhibida. Esta mostra es va anar ampliant i l’any 2011 esta col·lecció es va ubicar al Centre d’Interpretació de la Vida a la Plana, en un espai que porta per nom Col·lecció d’Història Natural Josep Antoni Valls.\nActualment, la col·lecció paleontològica i mineralògica de Josep Antoni Valls comprén més de 2200 exemplars, dels quals 381 corresponen a minerals i roques i 1821 són fòssils, fet que converteix esta col·lecció en la més important de les Terres de l’Ebre en l’àmbit paleontològic. La procedència dels espècimens és diversa i inclou peces de 50 països dels cinc continents, tot i que el gruix del fons té l’origen a Catalunya i d’altres zones de la península Ibèrica.\nGràcies a la tasca d’anys realitzada per Josep Antoni Valls, actualment disposem d’una important informació associada a les etiquetes dels espècimens que componen la col·lecció amb dades com: localitats, dates, nom científic, període geològic, etc.\nAmb l’objectiu de millorar la conservació, gestió i difusió de la col·lecció, des de l’Ajuntament de Santa Bàrbara i el Consorci del Museu de les Terres de l’Ebre s’ha engegat una campanya de documentació que compta amb un ajut atorgat per la Xarxa de Museus de les Comarques de Tarragona i les Terres de l’Ebre. Estes tasques permetran, un cop siguen documentats i individualitzats amb la numeració de registre del Museu de les Terres de l’Ebre, la gestió de tots els exemplars de la col·lecció del fons paleontològic i mineralògic que serà a càrrec del Consorci del Museu on participa l’Ajuntament de Santa Bàrbara, el qual conservarà la propietat del fons i que seguirà ubicat a Santa Bàrbara atenent a la voluntat de J. A. Valls.\nEls treballs previstos i que s’inicien este mes d’agost s’allargaran tres mesos i inclouran la informatització i revisió de la col·lecció i, entre altres, es realitzaran les tasques de siglat i fotografiat dels espècimens amb el seu corresponent número de registre, la introducció de la informació a la base de dades de documentació i la seua reubicació en noves caixes.\nUn cop realitzats els treballs abans esmentats es procedirà a la realització d’un segon àmbit de feines per experts en paleontologia. L’objectiu d’esta segona part és la revisió de la informació introduïda en la base de dades de documentació (especialment en la identificació taxonòmica dels exemplars singulars) i la selecció dels espècimens que seran exposats en les vitrines del Centre d’Interpretació.\nEstes feines aniran a càrrec de Meritxell Roig en l’apartat de la informatització i documentació, i Marc Gómez i Àlex Ossó com a paleontòlegs en la segona part dels treballs.


El ministeri decidirà dimecres si Barcelona i Lleida passen dijous a la fase 3 i els ERTO s'allargaran fins al 30 de setembre: les claus del vespre amb Antoni Bassas (15/06/2020)\nBona nit des de l'ARA. Balanç d'aquest dilluns, 15 de juny del 2020.\n1. El Govern ha aprovat aquest dilluns la proposta perquè tot Catalunya entri a la fase 3 a partir d'aquest dijous, 18 de juny.\nLa consellera de Salut, Alba Vergés: "Creiem que tot el país ha de passar a la fase 3. Ens podrem gestionar nosaltres. Hi som per avançar i fer avançar el país".\nL'Estat dirà dimecres si tot Catalunya passa l'endemà a fase 3\nSi el govern espanyol diu que sí, es relaxarien algunes mesures abans del pont de Sant Joan, una festivitat que preocupava pel risc de repunt de casos per les possibles aglomeracions. El pas a la fase 3 permet la lliure circulació per tot el territori català.\nEl ministre de Sanitat, Salvador Illa, dirà aquest dimecres si tot Catalunya passarà a la fase 3. I ha afegit que "en el moment que decaigui l'estat d'alarma [la nit de dissabte a diumenge] qualsevol ciutadà espanyol es podrà moure lliurement per tot el territori".\nGirona i la Catalunya Central passen aquest dilluns a fase 3, però Barcelona i Lleida continuen encara a la 2\n2. Mentrestant, el nombre de morts per coronavirus a Catalunya ha augmentat aquest dilluns en 4 i la xifra total arriba a 12.457.\nPer saber com està actualment la situació a Catalunya, en els últims set dies (des del dilluns 8 de juny fins al diumenge 14) s'han notificat, segons les dades del departament de Salut, 35 defuncions per coronavirus, a més de 587 contagiats nous.\n3. Centenars de turistes alemanys han arribat aquest dilluns al matí a l'aeroport de Son Sant Joan de Palma, a bord de 47 avions precedents de diversos aeroports d'Alemanya. És una prova pilot.\nEls primers turistes ja són a Mallorca\n4. I el govern espanyol proposarà allargar els ERTO perquè les empreses puguin mantenir-los fins al 30 de setembre, en comptes del 30 de juny com estava previst. Segons ha avançat la Cadena SER, el document que planteja el ministeri de Treball no exclou cap sector, però rebaixa les exempcions en les quotes de la Seguretat Social dels treballadors afectats per un ERTO que es reincorporin a la feina a una forquilla d'entre el 60% i el 15%, en la línia de l'últim acord.\n5. Sis agents dels Mossos d'Esquadra van colpejar i insultar el 10 de gener del 2019 el Wubi, un jove de 20 anys, al municipi de Sant Feliu Sasserra (Bages). El jutjat d'instrucció número 5 de Manresa investiga els policies, de la unitat d'antiavalots ARRO per un delicte de lesions i un altre contra la integritat moral.\nEls Mossos van obrir un expedient d'informació reservada per a aquest cas, però el van aturar després que comencés la causa penal als jutjats. Ara, una vegada s'ha publicat un àudio en què es pot sentir l'actuació dels agents, el departament d'Interior ha anunciat que els canvia de destí mentre s'espera la resolució judicial. Fins a aquest moment havien continuat a l'ARRO i no s'ha concretat en quina unitat treballaran ara.\nLa CUP ha registrat una pregunta parlamentària per saber quines mesures prendrà el departament d'Interior contra els mossos investigats, per què no s'ha pres cap mesura fins ara i perquè comparegui el conseller d'Interior, Miquel Buch. El conseller ja ha anunciat que ho farà a petició pròpia.\n6. Això s'ha sabut el dia que un grup de veïns organitzats han atacat amb pedres, aquesta nit, un pis ocupat de Premià de Mar (Maresme) on vivien joves migrants. Els veïns que atacaven l'edifici també es van encarar amb la policia i van causar destrosses al mobiliari urbà. La policia va fer diverses càrregues per dispersar els concentrats i cinc agents van resultar ferits lleus.\n"Són nois del poble, de tota la vida, alguns havien anat amb mi a l'institut i hem sigut de la mateixa colla", explica una noia a l'ARA. "Acusen els nois que vivien al pis d'haver comès una agressió fa alguns dies, a una noia prop del port, però la policia ja ens ha confirmat que no van ser ells. Per tant, els van atacar només per una qüestió racista". Efectivament, els Mossos d'Esquadra han desvinculat oficialment aquest matí l'agressió de fa alguns dies en un pas subterrani del passeig Marítim amb els nois que vivien al pis.\n7. L'expresidenta del Parlament, Carme Forcadell, ha sigut traslladada aquest dilluns al matí a la presó de dones de Wad-Ras, a Barcelona, després de demanar-ho a la junta de tractament de la seva presó fins ara, Mas d'Enric, al Catllar (Tarragonès). Forcadell ho va demanar per "raons de vinculació familiar", segons ha informat la conselleria de Justícia, i per ser més a prop de Sabadell, la seva ciutat de residència habitual, han dit fonts pròximes a la família. Ara la junta de tractament de la nova presó haurà de fer una nova proposta perquè l'expresidenta es pugui acollir a la sortides periòdiques a través de l'article 100.2.\n8. El periodista Manuel Cuyàs ha mort aquest dilluns als 67 anys, després de temps afectat per una leucèmia. De fet, fa poc va haver de sotmetre's a un trasplantament i va acomiadar-se dels lectors del diari El Punt Avui. "Ha arribat el moment de fer una pausa llarga. L'hora del trasplantament tan anunciat ja és aquí. Gràcies a tots, lectors", escrivia Cuyàs en l'últim article que va publicar a El Punt Avui el 15 de maig passat. Però la intervenció no va acabar d'anar bé i la salut del periodista es va deteriorar en els últims dies.\nEl periodisme no tan sols perd un gran cronista de la quotidianitat sinó que ha perdut un senyor, un home amant de la paraula i la companyonia. "Prosista lluminós", ha dit avui l'Àlex Gutiérrez.\n9. Documents de la CIA recullen les sospites que Felipe González estava darrere dels GAL. En els informes hi ha parts censurades quan es vincula l'expresident espanyol a l'organització que va matar una trentena de persones pròximes o membres d'ETA durant la dècada dels 80, i per la qual diversos alts càrrecs del PSOE van ser condemnats pel Tribunal Suprem. González mai ha sigut formalment acusat de res. "González ha acordat la creació d'un grup de mercenaris per combatre terroristes fora de la llei", relata un informe que La Razón va fer públic diumenge, desclassificat el juny del 2011 però elaborat el 1984. Ara bé, el document no aporta proves concretes, sinó que recull impressions bona part de les quals atribuïdes a la premsa, als polítics bascos o a enquestes. També hi ha moltes parts censurades, cosa que fa que no es pugui afirmar que la CIA assenyalés González com a autor dels GAL.\n10. ¿I com tenim les pluges i les temperatures per a les pròximes hores? Demà ens espera un dia de ruixats sobtats que afectaran molts indrets, a la tarda seran fins i tot localment forts en comarques del nord i a les Terres de l'Ebre. La temperatura baixarà de dos a quatre graus i fins a Sant Joan no hi haurà calor intensa.\nFins aquí les claus del vespre. Gràcies per confiar en l'ARA i fins demà al matí, a les claus del dia. Bona nit i que descansin.\nERTO fase 3 desconfinament GAL


Escrit per Regidoria d'Educació, Neteja i RSU\n"ECOLEGAS" consisteix en visites periòdiques trimestrals que es faran anualment a les classes de 1r de Primària. Aquestes visites seran realitzades per dos monitors caracteritzats igual que els personatges dissenyats per al material didàctic, informatiu i publicitari de la campanya, de manera que als xiquets els resulte fàcil reconèixer-los.\nDurant les visites s'explicarà molt breument la regla de les tres R, es revisarà la correcta separació dels residus, i s'obtindrà una puntuació per bona gestió que s'ha d'anotar en una tauleta instal·lada a la classe.\nAl final del curs escolar, es farà entrega d'un diploma a aquelles classes que hagen superat satisfactòriament els controls dels dos revisors, i a més aquest diploma es el lliurarà algú molt especial, la identitat no serà revelada fins a la tercera visita, tan sols podem assegurar, que sens dubte agradarà molt tant a xiquets com a professors.\nVist 1311 vegades\nRegidoria de Neteja


Quan hi ha tractament de dades personals? - vigilancia-municipal Quan hi ha tractament de dades personals? - vigilancia-municipal\n»Questions»Qüestions Generals»Quan hi ha tractament de dades personals?\nQuan hi ha tractament de dades personals? › Categoria: Qüestions Generals › Quan hi ha tractament de dades personals?\nEtiquetes de preguntesdades, personals, tractament


Trulls, Jacint | Dades de Catalunya\n(Catalunya, vers 1644 – Barcelona, vers 1725)\nFuster artístic i escultor. Fou un dels escultors que l’any 1679 sol·licitaren la formació del gremi d’escultors de Barcelona.\nCol·laborà a la construcció del retaule de Sant Sever de la catedral de Barcelona (1681-82), com a ajudant de Santa Cruz. El 1682, juntament amb Joan Gra i Joan Roig, feu un projecte, que fou acceptat, per al retaule de Sant Marc que el gremi de sabaters havia de construir al mateix temple.\nFrancesc Trulls (Catalunya, vers 1687 – segle XVIII) Escultor. Obrà una imatge de Sant Jaume per decorar la reixa de la capella de Santa Llúcia de la seu de Barcelona (1721) i un sagrari per a l’església de Sant Genís dels Agudells (1724). Fou el pare de Francesc Trulls (Catalunya, vers 1729 – segle XVIII) Escultor. La seva obra és desconeguda.\nJosep Trulls (Catalunya, vers 1677 – 1749) Escultor. Amb la col·laboració del seu fill, Josep Trulls (Catalunya, vers 1717 – 1776) treballaren en el retaule de Sant Albert per a l’església del Carme de Barcelona (1747-48). Aquest segon Josep fou un dels mestres de Ramon Amadeu (1756-60).\nAquesta entrada va ser publicada a Biografies i etiquetada artistes, escultors/es, fusters el 3 Juliol, 2021 per DadesCat.\n← Trullol i Plana, Sebastià Truñó i Rusiñol, Àngel →


Jinshan Guest House Tieling Xina - Ofertes d'hotels amb els MILLORS DESCOMPTES EN LÍNIA\nQinglongda Street, Bayuquan District, Gaizhou, Tieling, Xina, 115007\nMés informació sobre Jinshan Guest House\nAl visitar Yingkou, vosté es sentirà com a casa a Jinshan Guest House, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Yingkou. Per a la comoditat i comfort dels seus clients, l'hotel ofereix Wi-Fi gratuït en totes les habitacions, recepció 24 hores, magatzem d'equipatge.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Jinshan Guest House és la vostra destinació si buscau allotjament de qualitat a Yingkou.


La programació conjunta de Fundación Cañada Blanch i Casa Mediterráneo prossegueix amb una trobada amb l'escriptor Javier Reverte aquest 17 d'abril a les 19:30 hores al Paranimf de La Nau. L'activitat és gratuïta amb aforament limitat.\nJavier Reverte és un conegut escriptor, viatger i periodista, professió que ha exercit durant quasi 30 anys. Tres dècades de vivències que acostarà al públic, donant unes pinzellades també sobre la pròpia evolució del periodisme. Moderarà la trobada la periodista Sonia Marco.\nEl periodista parlarà principalment sobre els seus viatges, "tota la meua vida m'ha agradat escapar-me, ja en el col·legi tractava d'escapar-me sempre". Entre les seues experiències destaca el seu primer viatge en què "em va impressionar molt el mar, vaig anar corrents a veure si l'aigua era salada, a veure si no m'havien enganyat. Hui encara hi ha persones de l'interior d'Espanya que mai han vist el mar".\nAquestes i altres experiències al voltant del món serviran per a realitzar un retrat personal sobre la seua enigmàtica trajectòria i per què recomana viatjar sol per a escriure i parlar amb la gent dels pobles que visita. Exemple de l'interés que suscita Reverte és el documental ‘Imprescindibles: Javier Reverte, el amigo de Ulises’, una producció de La 2 de RTVE que forma part d'una sèrie sobre personatges destacats de la cultura espanyola del segle XX.\nJavier Reverte va treballar com a corresponsal de premsa a Londres de 1971 a 1973, a París de 1973 a 1977, ia Lisboa el 1978. Articulista, cronista polític i redactor en cap de taula, Reverte va ser enviat especial a nombrosos països de tot el món, treballant com a reporter en el programa en Portada de TVE i subdirector del desaparegut diari Pueblo. En l'última dècada ha publicat nombrosos llibres de viatges, com ‘El sueño de África’, ‘El corazón de Ulises’ i ‘Canta Irlanda’, on recull les seues impressions sobre el país i recorre la història i llegendes de l'illa.\nA més, per totes les seues "aventures" en més de 70 països la Societat Geogràfica Espanyola l’ha nomenat membre d'honor. Guardó que ha rebut recentment de mans del rei Felip VI.\nUn personatge rellevant de la cultura i societat que forma part de l'aposta de Casa Mediterrani i Fundación Cañada Blanch per afavorir iniciatives per a donar a conéixer noves perspectives a través de l'art, la literatura i la música.\nLa programació de Fundación Cañada Blanch continuarà en maig amb diverses activitats com el cicle Conectalks, en què s’inclouen cinc ponències que començaran el dimarts 7 de maig. La primera, amb el títol 'El universo invisible: agujeros negros y el radiotelescopio ALMA', estarà a càrrec de Rafael Bachiller, director de l'Observatori Nacional.\nDel 7 a l'11 de maig la Fundació convida el públic a assistir al Festival Photon, esdeveniment que patrocina des de la primera edició i que per nové any consecutiu continua apostant per aquest projecte.\nLa música serà una altra de les protagonistes dins de la programació conjunta de Fundación Cañada Blanch i Casa Mediterráneo amb el concert del pianista marroquí Marouam Benabdallh, dins el cicle #Artesdelmediterráneo que se celebrarà el 22 de maig al Centre Cultural del Carme.\nFinalment, continuant amb l'estela de Javier Reverte, al maig estarà en la seu de la Fundació l'escriptora Espido Freire dins el cicle #LetrasdelMediterráneo el dia 29 a les 19 hores.\nAmb aquesta aposta, Fundació Cañada Blanch treballa per a incentivar el pensament crític i aprofundir en les experiències del públic programant una oferta cultural variada i diferent que puga generar interés per a la població.


Figueres inicia les obres de renovació del clavegueram carrer Vilafant\nEls treballs han començat aquest dilluns i tindran una durada de 20 setmanes Els treballs es duran a terme en 3 fases i tenen un pressupost de 175.000 euros\nFigueres ha començat avui les obres de renovació de la xarxa de clavegueram del carrer Vilafant. L’objecte és l’execució de l’obra de reposició del clavegueram del carrer Vilafant i la incorporació d’una canonada de transport d’aigües pluvials llevat d’un tram ja construït.\nDins els programes de vigilància de l’estat del clavegueram i d’incorporació de xarxa separativa residuals/pluvials es detecta la necessitat del canvi de la xarxa de residuals i la incorporació d’un servei de pluvials.\nEs tracta d’una obra projectada en diferents fases (6 setmanes per fase), que tindrà una durada de 20 setmanes. El pressupost total és de 175.000 euros.\nEs tracta d’una obra en un carrer cèntric, estret i amb molta incidència de trànsit i vianants, per aquest motiu, es desenvoluparà en diferents fases per tal de minimitzar les molèsties als veïns.\nPer la primera fase de l’obra està previst:\nDia 14 de gener: prohibició de aparcament a la part baixa i començament de execució de cales per localitzar serveis.\nDies 18-20 de gener: Entrada de maquinària pesada i tall al trànsit de la part baixa del carrer Vilafant i limitació de la resta a activitat veïnal. Tall del trànsit de la part baixa de Lasauca i desviament de turismes per Àlvarez de Castro.\nSeguidament s’executaran les fases 1 , 2 i 3 a raó, aproximadament, de 6 setmanes per fase.


SÚPER CLEA I L#ANELL MÀGIC (SÈRIE SÚPER CLEA 1). GARCÍA-SIÑERIZ, ANA. 9788418038105 Espai Lector Nobel - Castellar\nViu les aventures més màgiques amb la Súper Clea, superheroïna per sorpresa! Una nova sèrie dels autors amb més glamour: Ana García-Siñeriz i Jordi Labanda! La Clea és una noia normal, que va a una escola normal, que té una millor amiga normal (encara que cal reconèixer que la Lilly és la millor del món...). Per., de sobte, tota la seva vida es torna extraordinària gràcies a un anell molt especial: quan el capgira, el seu cabell canvia de color, la seva roba es transforma... i guanya poders! Aconseguirà salvar el món sense perdre's l'examen de matemàtiques? Viu les aventures més màgiques amb la Súper Clea, superheroïna per sorpresa!\nL'Alex i en Paul, amb la resta de la Banda, esperen la gran onada a les platges de Hawaii per proclamar-se campions del mundial de surf. Pero mentre s'esperen, el volca de l'illa comenca a donar senyals que, a dins, hi passa alguna cosa. La Zoe i els seus amics inicien una investigacio a prop del crater, on descobriran que no tot el que surt dels volcans es lava... ...\nLa Zoè i els seus amics viatgen a Rússia a la recerca de l'origen de l'Anna, una jove refugiada que passa l'estiu a casa de la Liseta. La noia només conserva dos objectes que poden donar una pista sobre el seu passat. I quin passat! Quan arriben a Rússia coneixen en Dimitri MICROXOFT, un hacker descendent d'un famós revolucionari. I per si no fos prou, apareix l'Amanda, disposa...


novembre | 2018 | Escola Margalló\nConstruïm éssers mitològics amb l’ajut dels pares…\nLa classe dels éssers mitològics estem construint uns personatges en 3D amb materials reciclats. Primerament han dissenyat com els volien construir i tot seguit amb l’ajut d’alguns pares a l’aula han anant elaborant-los amb volum.\nMireu com ens està quedant.\nLa importancia del joc heurístic\nA vegades no calen joguines convencionals…\nA partir de la descoberta i combinació d’objectes d’ús comú, els infants experimenten una varietat d’estímuls sensorials a partir de les seves qualitats: forma, textura, color, mida,etc.\nEl projecte del nom de la classe a tercer…\nEls nens i nens de tercer A estan coneixent moltes coses dels “taurons” . Han après moltes coses, han cercat informació dels taurons..\nEls nens i nenes de tercer B estan esbrinant moltes coses dels éssers mitològics. Per grups han anat pensant què volien saber d’aquests éssers. Han acotat la informació per després cercar-la a l’ordinador… i tot seguit a l’aula posar-la en comú… Aquí us deixem unes fotografies de les activitats..\nLes nenes i els nens de 3r C estan molt encuriosits amb “el projecte dels insectes”. Han esbrinat moltes coses i moltes més que en volen saber…\nAquí us deixem un petit recull de les activitats que han anat realitzant a l’aula.\ninsectes amb element naturals\nfem insectes de plastilina\nportem informació dels insectes i compartim\nEl vestit POP de l’emperador.\nAvui, els alumnes de cicle mitjà i superior hem anat a veure l’obra de teatre-musical “El vestit POP de l’emperador”!\nHa estat molt divertit! Aquí us deixem un “trailer” de l’obra.\nComunitats Autònomes d’Espanya\nAquestes setmanes estem estudiant les comunitats autònomes d’Espanya. Aquí us deixem un joc per repassar-les totes!\nJOC de les Comunitats Autònomes!


7 PENSAMENTS NEGATIUS QUE ENS DEIXEN D’EXERCIR I COM SUPERAR-LOS - ASSESSORAMENT\nPensaments negatius que ens deixen d’exercir i com superar-los\nPrincipal Assessorament Pensaments negatius que ens deixen d’exercir i com superar-los\nEl vincle entre exercici i salut s’ha estudiat moltes vegades i els beneficis de l’activitat regular no són només físics.\nExercici i salut: eliminar les barreres del benestar mental\nEl vincle entre exercici i salut s’ha estudiat moltes vegades i els beneficis de l’activitat regular no són només físics. Quan fem exercici, el cervell allibera productes químics que ens ajuden a sentir-nos millor mentalment. L’exercici físic ens ajuda a tenir un aspecte millor, dormir millor i lluitar contra les malalties.\nQUÈ ENS DEIXA D’EXERCICIAR?\nQuan ens sentim baixos o deprimits, pot ser difícil entretenir la noció d’exercici físic. I, tot i viure en una societat cada vegada més conscient de la salut, algunes de les estratègies de màrqueting que solien portar-nos al gimnàs o al centre esportiu no sempre són útils. Si ens sentim pressionats o no som prou bons, potser oblidarem que està bé fer petits passos i que tots els esforços compten en el nostre viatge per estar bé.\nA continuació s’expliquen algunes de les raons per les quals podeu deixar d’exercir i què podeu fer al respecte.\nNo ho podré fer.\nLa por al fracàs és una de les barreres més grans entre l’exercici i la salut. El truc és construir-se lentament i no desanimar-se. Els plans d’exercici agressiu només funcionen per a aquells que s’estan entrenant per practicar esports professionals. Així que comenceu lentament i preneu-vos el temps. Fins i tot si aneu a una classe d’exercici, és molt millor fer-ho a poc a poc que sentir-vos pressionat a fer massa i sentir que no voleu tornar enrere.\nEn una setmana atrafegada plena de feines, cura de nens i tasques domèstiques, quan tenim temps per fer exercici? Unir-se a un gimnàs situat a prop de casa o de camí a una cita habitual pot ajudar-vos o demanar ajuda a altres persones per donar-vos més temps a la setmana. Al cap i a la fi, la vostra salut és important. Doneu-vos permís per alliberar temps per treballar-hi.\nFer exercici normalment significa deixar-se fora de la seva zona de confort. Si teniu por d’anar al gimnàs, porteu-vos un amic o, si és possible, proveu d’anar-hi a una hora del dia que no estigui tan concorreguda. També podeu provar d’unir-vos a un grup per a principiants si no us ve de gust anar a trotar.\nM’he perdut algunes classes, no té sentit.\nMantenir-se motivat després de la decisió inicial de començar a fer exercici és el més difícil de tots. No us preocupeu si us perdeu algunes classes aquí i allà; de tant en tant, inevitablement, s’interposaran altres coses. L’important és donar-vos permís per seguir endavant.\nEm sento massa deprimit.\nPot ser una tasca massiva motivar-se a fer exercici quan s’enfronta a un moment difícil. Si us ajuda, proveu una activitat diferent o demaneu a un amic que us doni un ascens per a una classe. Si veieu regularment un , podran veure el vostre progrés i us animaran a seguir endavant. Tot el que pugueu fer per eliminar la barrera a l’exercici us ajudarà a continuar.\nA fora és massa fosc / fred / humit!\nQuan les estacions canvien, és més difícil fer exercici a l’aire lliure. Creeu un pla d’exercicis d’hivern que inclogui més classes a l’interior per saber que teniu alguna cosa a seguir quan fa mal temps.\nEncara sento que no té sentit.\nDe vegades, pot ajudar-nos a plantejar-nos un repte amb què esperar per seguir endavant. Potser podríeu fer una cursa benèfica o una pujada a la muntanya patrocinada. Si podeu unir-vos a un equip que farà el mateix esdeveniment, això us ajudarà a mantenir-vos en la pista.\nÉS MÉS DEL QUE Mereix\nEl millor de l’exercici i la salut és la sensació d’èxit que sentireu després d’aconseguir un objectiu. No us heu d’empènyer més enllà dels vostres límits: si podeu trobar-vos-hi per seguir endavant, n’hi haurà prou.\nCrèdit fotogràfic: Edson Hong via Lluita comp\nEstàs fent exercici actualment? Quins beneficis en traieu? Si no, a quins obstacles us trobeu? Comparteix al quadre de comentaris que hi ha a continuació, ens encantarà escoltar-te.\ncom parlar amb els nens sobre la mort\npsicoteràpia basada en l'evidència\nL'estrès en l'embaràs: quant de greu és i què es pot fer?\nAddicció als jocs d’atzar en línia: us hauríeu de preocupar?


Aquest pont es fa servir a diari per moltes families que viuen a un dels dos costats de la Gran Via i porten els nens a algún col.legi situat en el costat contrari. Cal ampliar i millorar l’espai per a vianants del pont. Substitució de la barrera baixa que separa la calçada de la vorera per una més alta de l’estil de la que hi bordejant l’Escola Casas, evitant així que els nens es puguin entrebancar i caure a la calçada. Ja posats, substituir també la barana del pont que entra cap a dins de la vorera traient espai de pas per als vianants.\nPlantació de dues noves palmeres a la Plaça Gabriela Mistral, substituint els dos plantons d’arbre que hi ha actualment i d’acord amb la resta de l’arbrat que hi ha a la plaça.\nMillora de la Plaça de la Creu Roja\nReforma de la plaça i del parc actual, ampliant la zona destinada a la plaça i redistribuint els diferents espais de jocs. Eliminar el desnivell cap al carrer sant Joan de Malta i millorar la separació i aïllament respecte la entrada del pàrquing contigu per seguretat dels infants que juguen. Ampliar la zona de la plaça cap al carrer Perú. Delimitar clarament l’espai de la plaça, per exemple amb bardisses i deixar tres grans entrades a la plaça pels carrers Perú, Rbla Poblenou i Sant Joan de Malta. Afegir més arbres i una zona esportiva (per exemple una cistella de bàsquet). Redistribuir els bancs


El Palau de Congressos de Girona acollirà el sorteig de la Grossa de Sant Jordi aquest any - Ajuntament de Girona\nEl divendres 27 d'abril, a les 13.00, TV3 oferirà en directe el sorteig de la segona edició de La Grossa de Sant Jordi, des de la Sala Simfònica de l'Auditori de Girona.\nEl Palau de Congressos de Girona serà l’escenari del sorteig de la Grossa de Sant Jordi d’aquest any. La Sala Simfònica acollirà l’esdeveniment divendres que ve, dia 27 d’abril, a l'1 del migdia.\nTV3 serà l’encarregada d’emetre, el programa del sorteig que estarà conduït per Lluís Marquina i Candela Figueras, acompanyats d’Anna Bertran i Ferran Aixalà amb la banda “Pastorets Rock”. Serà un programa ple d’humor, música i molts premis.\nDurant quatre anys, Lluís Marquina ha acostat als espectadors la tecnologia, l’oci i la cultura amb el programa “Generació digital”, i també va ser copresentador de l’última edició d’“Els matins d’estiu”. Actualment presenta, al costat d’Helena Garcia Melero i Francesc Sòria, el magazín de les tardes “Tot es mou”. D’altra banda, Candela Figueras, que havia format part de l’equip de “Tarda oberta”, actualment col·labora en el “Tot es mou”.\nEl sorteig de la Grossa es podrà seguir en directe per TV3. Per assistir-hi de públic només cal enviar un correu amb els noms i cognoms de les persones que hi vulguin participar a publiclagrossa@tv3.cat L’únic requisit és ser major d’edat. L’horari de la convocatòria és a les 10.30 h i l’hora prevista de sortida és les 13.30 h.\nEnllaç web La Grossa de Sant Jordi 2018


Horari i TV de l'Espanyol-Barça de Lliga Santander\nEspanyol i Barça es veuen les cares en un dels derbis més igualats dels últims anys. Els blanc-i-blaus volen trencar una ratxa de tres derrotes consecutives, mentre que els homes de Valverde intentaran mantenir el liderat de Primera Divisió. Consulta aquí l'horari i les televisions que oferiran el partit:\nA quina televisió es podrà veure l'Espanyol-Barça? / EFE\nHorari de l'Espanyol-Barça\nL'Espanyol rep el Barça en la quinzena jornada de Lliga. El partit tindrà lloc el dissabte 8 de desembre a les 20.45 hores.\nTelevisió de l'Espanyol-Barça\nEl partit entre l'Espanyol i el Barça es podrà seguir en directe a través de Movistar Partidazo. També podràs estar al corrent de tot el que succeeixi a l'RCDE Stadium amb el directe d'El Nacional.\nFutbol Enxampen Özil i altres jugadors de l'Arsenal completament drogats El Nacional\nUn altre partit, dominat per el monopoli de Movistar amb el vist-i-plau del gobierno. Intolerable en un país que diuen que és modèlic en democràcia, estat de dret i ple d'oportunitats. Realment estem quasi com fa 50 anys amb el tema dels monopolis, i entrem a l'època del "que no paga no veu". Penós i vergonyós.


Els bisbes catalans es preparen per la JMJ - Forum Libertas\nEls dies 11, 12 i 13 de juliol de 2011 ha tingut lloc la reunió n. 199 de la Conferència Episcopal Tarraconense (CET), a l’hotel L…\n15 julio, 2011 ForumLibertas.com\nEls dies 11, 12 i 13 de juliol de 2011 ha tingut lloc la reunió n. 199 de la Conferència Episcopal Tarraconense (CET), a l’hotel La Creu, a Salardú (Vall d’Aran), del bisbat d’Urgell. La reunió ha estat presidida per Mons. Jaume Pujol Balcells, arquebisbe de Tarragona, i hi han assistit tots els seus membres, llevat dels bisbes de Solsona i Vic, que han excusat la seva assistència.\n1.- Després de la pregària inicial, els bisbes han passat a tractar totes les qüestions referents a la preparació de la Jornada Mundial de la Joventut (JMJ), que tindrà lloc a Madrid, els dies 16 a 21 del pròxim mes d’agost, presidida pel Sant Pare Benet XVI, així com els actes previs que tindran lloc els dies anteriors a la JMJ a les deu diòcesis catalanes, quan seran acollits més de 40.000 joves d’Europa i d’Amèrica, en camí cap a la Jornada.\nEls actes dels dies previs es desenvoluparan entre l’11 i el 15 d’agost. Dissabte 13 hi haurà una trobada conjunta de tots els joves acollits a les diòcesis catalanes, a Barcelona: a les 10 del matí, se celebrarà una Eucaristia, a l’Espai Fòrum, presidida pel cardenal arquebisbe de Barcelona i concelebrada pels altres bisbes catalans i els bisbes de les diòcesis estrangeres que acompanyen els joves. A la una del migdia, hi haurà una recepció oficial a la Generalitat i a l’Ajuntament als bisbes i als representants de les delegacions acollides. A la tarda, hi haurà un itinerari espiritual i cultural per la ciutat, amb visites a la Catedral i a les basíliques de Santa Maria del Mar i de la Sagrada Família i a les 8 del vespre, cloenda de la jornada, amb un concert a l’Espai Fòrum.\nA partir del 15 d’agost, tant els joves arribats de fora com els grups organitzats a Catalunya marxaran cap a Madrid, on es desenvoluparan les activitats de la JMJ, que culminaran amb l’arribada del Papa Benet XVI el dijous 18 d’agost, el Via Crucis pels carrers de Madrid el divendres 19, la vetlla de pregària, a Cuatro Vientos, el dissabte 20, i l’Eucaristia presidida pel Sant Pare, el diumenge 21 d’agost, en la qual participaran joves de tot el món.\nEls bisbes animen novament tots els joves de les diòcesis catalanes a participar amb entusiasme en aquesta Jornada Mundial de la Joventut. Per a inscriure-s’hi i per a tenir tota la informació adient, els interessats poden accedir al web del SIJ (http://www.jovesij.com/), o al seu blog (http://www.marcats.blogspot.com/).\nEls bisbes han tractat també del treball que caldrà fer per donar continuïtat, en l’àmbit de la pastoral juvenil, a l’esdeveniment que representa la celebració en el nostre país de la Jornada Mundial de la Joventut.\n2.- Mons. Salinas, bisbe de Tortosa i delegat de la CET per a la catequesi, ha informat els bisbes de diverses qüestions relacionades amb l’àmbit catequètic i els ha distribuït exemplars de les noves edicions, en llengua catalana, del Catecisme de l’Església Catòlica, del Compendi del Catecisme i del nou llibre que exposa L’essencial per a la vida del cristià, així com del tercer quadern d’activitats per treballar el Catecisme Jesús és el Senyor, adreçat als infants de 7 a 11 anys.\nAixí mateix, Mons. Salinas ha informat els bisbes que el catecisme per a joves YouCat els podrà ser distribuït el pròxim mes d’agost durant la Jornada Mundial de la Joventut. També els ha informat de la celebració de les V Jornades de Formació per a Catequistes, organitzades pel Secretariat Interdiocesà de Catequesi de Catalunya i les Illes Balears (SIC), amb el tema “Paraula de Déu per a la salvació dels homes”, que tindran lloc a Mallorca, els dies 4 al 6 del pròxim mes de novembre.\nEls bisbes valoren molt positivament totes les activitats dutes a terme pel SIC i urgeixen tots els fidels i les comunitats cristianes a aprofundir en la preparació catequètica, en els diversos nivells i edats, per fer possible més intensament la transmissió de la fe que reclama la nova evangelització.\n3.- Mons. Pardo, bisbe de Girona i delegat de la CET per a la pastoral de joventut, ha presentat el Sr. Josep Oriol Pujol, director general de la Fundació Pere Tarrés, de Barcelona, la Sra. Maria Valencia, presidenta del Moviment de Centres d’Esplai Cristians de la Fundació Pere Tarrés, el Sr. Òscar Costa, president de la Fundació Verge Blanca, de Lleida i el Sr. Eloi Villalta, president de la Fundació d’Esplais Santa Maria de Núria, d’Urgell, per tractar de la proposta organitzativa del Moviment de Centres d’Esplai Cristians Catalans.\nEls bisbes han estudiat la proposta, així com la relació que hi ha d’haver amb la Coordinació Catalana de Colònies, Casals i Clubs d’Esplai i amb la Fundació Pere Tarrés, tot en ordre a dinamitzar i coordinar millor l’acció pastoral dels centres a nivell català, respectant sempre les decisions dels moviments diocesans i la seva autonomia i arrelament diocesà. Els bisbes han valorat el camí emprès pel Moviment i la manera com es va portant a terme la seva acció apostòlica i formativa, han animat els joves responsables d’aquest àmbit a seguir-hi treballant amb intensitat i a precisar més detalladament la proposta del nou moviment.\n4.- Els bisbes han tractat també de diverses qüestions relacionades amb l’àmbit de l’ensenyament i de l’educació catòlica, de la litúrgia, del patrimoni catequètic-cultural i de les vocacions al ministeri presbiteral i a la vida consagrada.\n5.- El cardenal Martínez Sistach ha informat els bisbes de la recent reunió tinguda a Roma en què s’ha tractat, en el Pontifici Consell per a la Nova Evangelització, de portar a terme la “Missió Metròpolis”, un conjunt de compromisos en la pastoral ordinària (especialment de formació) i d’iniciatives simultànies a onze ciutats europees -entre elles Barcelona- durant la Quaresma 2012 per a impulsar la nova evangelització.\nTambé en aquest àmbit, Mons. Vives ha proposat que la CET concreti en l’àmbit de les diòcesis catalanes la proposta del Sant Pare Benet XVI de potenciar “l’atri dels gentils”, la relació de diàleg i aproximació respectuosa i alhora apostòlica entre creients en la fe cristiana i no creients o agnòstics que s’interroguen per la qüestió de Déu.\n6.- En el transcurs de la reunió, el nou Síndic de la Vall d’Aran, Magnf. Sr. Carlos Barrera, acompanyat del Sr. Pau Perdices, diputat provincial, del Sr. César Ruiz-Canela, alcalde de Naut-Aran i del Sr. Àlex Moga, alcalde de Vielha, s’han desplaçat a Salardú per saludar els arquebisbes i bisbes catalans i els han agraït la seva important aportació a l’espiritualitat i a la cultura del país, i molt en concret a la de la Vall d’Aran.\n7.- Durant els dies de la reunió, els bisbes han pregat i celebrat l’Eucaristia a les esglésies de Sant Andreu de Salardú i de Sant Miquel de Vielha, i han visitat també les esglésies bellament restaurades de Santa Maria d’Arties, Santa Eulàlia d’Unha i Santa Maria de Cap d’Aran de Tredós, així com el Musèu dera Val d’Aran, a Vielha.\n15 julio, 2011 0 Comentarios 0 Like Like\nResponsabilidades y omisiones de Chacón en la crisis, que se inició cuando era ministra de Vivienda\nUna campanya denuncia “el xollo de la política”\nJornades de Litúrgia 2011 a Barcelona


Appartamento Heliconia 9 San Vito Lo Capo Itàlia - Ofertes d'hotels amb els MILLORS DESCOMPTES EN LÍNIA\nVia Cristoforo Colombo 76, San Vito Lo Capo, San Vito Lo Capo, Itàlia, 91010 - Veure al mapa\nMés informació sobre Appartamento Heliconia 9\nConvenientment situat a San Vito Lo Capo, Appartamento Heliconia 9 és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Appartamento Heliconia 9 asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, balcó/terrassa, aparell de televisió, nevera a cada habitació. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Appartamento Heliconia 9 no troba competidors en cap categoria.


CEIP Es Vivero: 2012\nDemà dijous 20 de desembre a les 11 h celebrarem al Pavelló Municipal el "Concert de Nadales".\nAquí teniu el programa de les Nadales\nRecordau que els nins han d'anar vestits de blanc a dalt i amb calçons negres o blau marí\nPreus de l'escola matinera\nA partir del dia 1 de Novembre de 2012, l’Escola Matinera tindrà els següents preus:\nNins/es fixos--------------------------------------------- 40€ al mes per alumne\nNins/es eventuals------- NO SOCIS APIMA:--- 3€ al dia per alumne\n------ SOCIS APIMA:--------- 2€ al dia per alumne\nAquí teniu el calendari per aquest curs, per a decidir el nou Consell Escolar.\nELECCIONS ALS CONSELLS ESCOLARS. CALENDARI 2012\n6 - nov: A les 12h final del termini de presentació de candidatures que es farà per escrit.\n20-nov: Publicació de les candidatures definitives.\n28-nov: Claustre extraordinari per a l’elecció del professorat\n29-nov: Eleccions del personal d’administració i serveis\n29-nov: Eleccions de pares i mares.\n5-dec: Proclamació de candidats/es electes.\nAbans del 14 de dec: Sessió de constitució del nou Consell Escolar\nComençament del curs 2012-13\nComençam un nou curs i poc a poc anirem actualitzant les dades de la web. De moment ja teniu el professorat assignat a cada curs, els nous horaris de direcció i APIMA i el calendari escolar, que el teniu al marge dret de la pantalla, o més gran en aquest enllaç\nLlistat definitiu d'admissió pel proper curs 2012-13\nAvui ha sortit publicat el llistat definitiu d'admessos per proper curs 2012-13\nPer poder realitzar la matricula, recordar-vos que teniu els dies 27 i 28 de juny per formalitzar el procés, amb l'horari de 9 a 14h. En cas de no realitzar la matricula aquestos dos dies, es perdrà el dret a la plaça.\nLlistat definitiu del procés d'admesos pel curs 2012-13\nAquí teniu el llistat de llibres pel proper curs 2012-13\nActualització (26 de juny): Hem fet algun canvi en els llibres de plàstica de 3r i anglès de 3r, 4rt, 5è i 6è. El llistat que teniu aquí dalt és el definitiu.\nEl grup de 6è han preparat dues obres de teatre per a representar a la resta del centre per avui i demà (20 i 21 de juny). Demà hi haurà una sessió de portes obertes per als pares que estiguin interessats. Per tant, demà 21 de juny a les 13 hores, obra de teatre de titelles realitzada per 6è pels pares i mares, amb els següents contes:\n- El drac i la princesa\nEls propers 20, 21 i 22 de juny romandrà oberta l'escola matinera en l'horari de 7'30 a 9 hores.\nEl dia 8 de juny var sortir les llistes provisionals dels admesos al nostre centre. El proper dia 26 de juny sortiran les llistes definitives.\nRecordau que els dies 27 i 28 de juny s'ha de formalitzar la matrícula.\nEn el cas de no matricular als vostres fills/es es perd el dret a la plaça adjudicada.\nPagament de llibres pel proper curs.\nRecordam a totes les famílies que el proper dia 6 de juliol acaba el plaç per a fer el pagament de llibres pel proper curs.\nTots els pares/mares que no hagin fet l'ingrés corresponent hauran de comprar per setembre tots els llibres nous.\n(Mes informació a Secretaria del centre)\nCalendari d'escolarització pel curs 2012-13\nAquí teniu informació sobre el Calendari d'escolarització pel proper curs 2012-13\n Del 14 al 28 de maig: Presentació de sol·licituds\n Dia 8 de juny: Llistes provisionals d’admesos\n Del 8 al 12 de juny: Reclamacions\n Dia 13 de juny: Resolució de les reclamacions\n Dia 26 de juny: Llistes definitives\n Del 27 al 28 de juny: Matriculació d'Educació Infantil i Primària\nCalendari del procés d'adscripció (pels alumnes de 6è d'aquest curs)\n Del 7 al 9 de maig: Sol·licitud reserva plaça\n Dia 25 de maig: Llistes provisionals d’admesos\n Del 25 al 29 de maig Reclamacions\n Dia 30 de maig Resolució de les reclamacions\n Dia 1 de juny Llistes definitives\n Del 27 al 28 de juny Matriculació d'Educació Infantil i Primària\n Del 2 al 6 de juliol Matriculació d'ESO\nMercadet Proviatge d'estudis\nDia: 24 d'abril de 10 a 13h\nLlibres de segona mà, coques casolanes, flors i altres cosetes\nEl proper 23 de març a les 19h. es realitzarà una xarrada per a pares a càrrec de l'APIMA al centre Es Vivero, amb el títol "Saber posar límits als infants". L'encarregada d'impartir aquesta xarrada serà la psicòloga Alba Sastre Navarro, especialista en relacions familiars.\nHi haurà servei gratuït d'escoleta, previ avís a la conserge\nEl proper dia 17 de Febrer (divendres) celebrarem Carnestoltes.\nEl tema escollit aquests any és "Les Olimpíades". Els nins de Primària podran fer-se una disfressa a casa de qualsevol d'aquests esports (o dels objectes que s'utilitzen, com una diana, pilota...):\nGimnàstica artística / rítmica\nDeixarem el futbol de banda, perquè és un esport majoritari que no necessita ser promocionat, per tant no es podran disfressar de futbolistes.\nA Infantil han triat els esports de Tenis, Natació i Hípica.\nLes condicions per a les disfresses de Primària són:\nLa disfressa ha de ser d'elaboració pròpia. No pot ser comprada.\nEs poden utilitzar materials reciclats.\nEs poden fer colles (grups de nins disfressats del mateix esport)\nEs donaran els premis a les següents disfresses:\nA la més elaborada.\nA la més divertida.\nA la més original.\nA la millor colla.\nAl que millor haja utilitzat materials reciclats.\nTambé farem una RUETA pel carrer.\nLes famílies que vulguin podran participar en la festa duent coques.\nNo et colguis amb el dimoni\nque te deixarà retut.\nSi pretens de forçarrut,\npuja al Pi de Sant Antoni.\nguardau-mos aquesta bota,\nsi no en voleu cap gota,\nnoltros beurem per vos.\nFesta de Nadal. Fotos\nVos hem fet petit reportatge gràfic de la festa de Nadal. Aquí el teniu.\nTeatre Infantil per començar, amb un esportista Rei Mag\nÚltims assajos dels petits un poc abans de sortir a escena\nAquesta és la bona\n1r es prepara per a la seva actuació\nAquí teniu a 2n en plena acció\n3r donant-ho tot\n4rt es prepara per començar\nVerem tindre visita de "paparazzis" entregats a la feina\nGrans i petits, junts en "armonia"\n5è i 6è com a colofó final\nI ara, els "més grans" de tots\nI acabem a l'entrega de premis del concurs de postals\nEsperem que vos hagi agradat, i fins el proper any.


El Pla d'Ocupació de Sagunt ja està en marxa amb 127 treballadors i més presència de dones\nInicio Valencia El Camp de Morvedre El Pla d’Ocupació de Sagunt ja està en marxa amb 127 treballadors...\nDes de l’1 de juliol, els 73 homes i les 54 dones contractats a través de la SAG realitzaran diferents tipus de treball durant els pròxims 6 mesos\nEls treballadors i les treballadores del que s’ha nomenat “el Pla d’Ocupació amb segell 100% d’este Equip de Govern” ja estan en els seus llocs de treball. Este pla de contractació, que es va presentar a principis de juny, ha suposat la incorporació al mercat laboral de 127 aturats a través de l’empresa municipal SAG per als pròxims 6 mesos, en els quals realitzaran treballs de manteniment en col·legis, neteja en el riu i en la muntanya o jardineria, entre altres coses.\nLa regidora de Presidència, Teresa García, ha destacat “el gran esforç de gestió per part de la SAG i de l’Ajuntament, que ens hem adaptat per fer complir el procediment administratiu i perquè es poguera contractar a partir de l’1 de juliol i així els contractats es pogueren beneficiar de les posteriors prestacions per desocupació”. D’esta manera, García ha recordat que s’han millorat les condicions de les persones que treballaven en els plans d’ocupació.\nEl delegat de Contractació, Pepe Gil, ha reiterat l’agraïment a l’empresa pública SAG per dur a terme este pla ja que sense el treball que han realitzat “no haguera sigut possible contractar en tan poc temps les 127 persones que formen part del Pla d’Ocupació actual”. Pel que fa a l’objectiu de contractar al màxim nombre de dones possible, el regidor ha informat que finalment han sigut 73 homes i 54 dones, la qual cosa suposa poc més del 40% del total de contractes, deu punts més que en el Pla d’Ocupació de l’any passat.\nPer la seua banda, el regidor d’Activitats, Guillermo Sampedro, ha reconegut que malgrat que l’administració en ocasions funciona lentament, en esta ocasió i gràcies a l’esforç de la SAG, “este Pla d’Ocupació 100% amb el segell d’identitat que volíem imposar des del primer dia ha sigut un èxit rotund”. Sampedro ha declarat que este Pla d’Ocupació “és el que volíem haver iniciat des del principi de la nostra legislatura i que per qüestions d’agilitat o per ser nouvinguts no vam poder fer-ho”. A més, ha recordat que entre altres coses, s’ha ampliat de 3 a 6 mesos el període de contractació, la qual cosa suposarà poder beneficiar-se d’una paga de fins a 18 mesos, repartits en 6 pel propi Pla d’Ocupació, i fins a 12 mesos de prestacions per desocupació.\nEls 127 llocs d’oferta pública d’ocupació que s’han cobert gestionats per la SAG a través del Servef es reparteixen entre 1 arquitecte tècnic, 2 enginyers tècnics agrícoles, 1 enginyer tècnic forestal, 2 encarregats d’obra, 5 capatassos agrícoles, 2 administratius, 18 peons jardiners, 55 peons agrícoles, 11 peons de servei de neteja urbana, 6 peons de construcció, 12 oficials de construcció, 10 oficials de pintor i 2 lampistes.\nEste pla ha posat especial atenció en els col·lectius en risc d’exclusió o discriminació en el tema laboral, com dones maltractades, majors de 55 anys, desnonats, etc.\nEls quasi 2 milions d’euros destinats majorment al pagament de les nòmines es reparteixen en 950.000 euros destinats a activitats mediambientals, com la neteja del riu i de les paleres de la muntanya del Castell o l’arranjament de camins rurals; 647.000 euros a millorar i renovar instal·lacions de col·legis; 236.000 euros per al manteniment de jardins i zones boscoses i, finalment, 130.000 euros en serveis de neteja urbana.\nArtículo anteriorLa Generalitat y Dénia constituyen el Espai Port Ciutat para diseñar conjuntamente el futuro del puerto\nArtículo siguienteBenitatxell y Teulada instan a evitar consumos abusivos este verano


Reunió presidents ASOCEX i TCu, Saragossa juny 2019 - Home - Sindicatura de Comptes\nReunió presidents ASOCEX i TCu, Saragossa juny 2019\nEl síndic major participa en la reunió de presidents del Tribunal de Comptes i els òrgans de control extern autonòmics\nEls OCEX formaran el seu personal sobre avaluació de polítiques públiques i programes pressupostaris en virtut d'un conveni amb l'IEF i l'INAP\nEl síndic major de la Sindicatura de Comptes, Jaume Amat, ha participat en dues reunions mantingudes per les institucions fiscalitzadores de l’Estat els dies 3 i 4 de juny a Saragossa, organitzades en col·laboració amb la Cambra de Comptes d’Aragó.\nLa Conferència de Presidents de l’Associació d’Òrgans de Control Extern autonòmics (ASOCEX) es va reunir el 3 de juny a la seu de Cambra de Comptes d’Aragó.\nEntre els assumptes que van abordar els responsables dels OCEX, destaca la signatura d’un conveni amb l’Institut d’Estudis Fiscals i l’Institut Nacional d’Administració Pública per a la realització d’un curs adreçat al personal auditor sobre l’avaluació de polítiques i programes públics. En el curs, que està previst que es dugui a terme a partir del mes de setembre, participarà també el Tribunal de Comptes.\nL’objectiu del curs és formar els auditors de les institucions fiscalitzadores en les tècniques per avaluar l’eficàcia i l’eficiència dels programes i polítiques que es porten a terme amb recursos públics i determinar l’acompliment dels objectius previstos.\nUn altre dels punts que van tractar els presidents dels OCEX és la necessitat de compartir informació relativa a la contractació del sector públic, mitjançant l’accés comú a les plataformes i bases de dades on es diposita aquesta informació en compliment del que estableix l’article 335 de la Llei 9/2017, del 8 de novembre, de contractes del sector públic.\nEls contactes dels responsables del control extern de l’Estat van continuar el 4 de juny amb la reunió de la comissió de coordinació dels presidents del Tribunal de Comptes i els OCEX, que va tenir lloc a la seu de les Corts aragoneses, on van ser rebuts per la presidenta de la Cambra, Violeta Barba.\nLa reunió amb el Tribunal va ser encapçalada per la seva presidenta, María José de la Fuentes, i va comptar amb la participació dels presidents dels 12 OCEX autonòmics.\nEls representants de les institucions de control van intercanviar informació sobre els respectius programes de fiscalització per a l’exercici 2019, posant el focus en dues de les grans àrees de risc en la gestió dels fons públics: la contractació i les subvencions. Van subratllar la importància de realitzar auditories operatives, adreçades a avaluar l’eficàcia, l’eficiència i l’economia en l’ús dels recursos públics, i també de realitzar treballs de seguiment de les observacions i recomanacions fetes.\nEntre les propostes de futur, van plantejar la possibilitat de col·laborar, a nivell tècnic, en la posada en comú dels resultats de les fiscalitzacions més innovadores, i també en les actuacions formatives adreçades al personal auditor de les institucions de control.\nEn opinió dels presidents, aquestes iniciatives “ajudaran a crear sinèrgies entre el personal de les institucions fiscalitzadores, i al seu torn això contribuirà a un control més eficient i eficaç dels recursos públics”.


Obres de rehabilitació a la futura Casa de l’Esport Terrassenc\nObres de rehabilitació a l'antic ajuntament de Terrassa | Cristóbal Castro\nActuacions d'adequació i millora de l'edifici de l'antic ajuntament de Terrassa\nLa futura seu de la Casa de l’Esport Terrassenc i de l’Hoquei comença a posar-se fil a l’agulla amb les obres de rehabilitació a l’edifici de l’antic ajuntament de Terrassa. Situat al Raval de Montserrat, número 13, està previst que aculli aquest gran projecte per fomentar l’esport a la nostra ciutat, juntament amb el servei municipal d’Esports i la nova seu del Consell Esportiu del Vallès Occidental-Terrassa. El programa de Govern recull, encara amb alguns detalls de concreció pendents, la idea de convertir-lo en un espai d’atenció a les entitats i clubs de la ciutat, de gestió dels esdeveniments esportius que tinguin lloc al terme municipal, i com a espai de relació, projecció i atenció de l’activitat esportiva de les entitats i clubs.\nL’actuació té un termini d’execució de 10 mesos amb un pressupost total de 949.017,25 euros. L’objectiu és “garantir l’accessibilitat a tots els espais possibles, preservant els elements històrics i arquitectònics que el configuren”, com exposa l’Ajuntament de Terrassa en un comunicat. D’aquesta manera, s’instal·larà un ascensor que comuniqui totes les plantes i s’anivellaran els forjats de cada planta procurant no malmetre’n el paviment de rajola vermella. A més, es construirà una nova escala des de la primera planta a la coberta per fer-lo encara més accessible. La remodelació dels banys i la rehabilitació de la coberta -que es reconstruiran les parts malmeses de la teula de ceràmica original- i que es moure més amunt per poder donar un ús a la planta just de sota, són dos elements més a tenir en compte en el projecte de remodelació.\nL’edifici és qualificat de bé patrimonial local, per tant, la seva rehabilitació ha estat consensuada, i compta amb la conformitat dels criteris patrimonials exigits pel Museu de Terrassa. En aquest sentit, un dels elements que més cura es tindrà és en la sala noble de la primera planta. L’actuació mantindrà “el sistema de politges de les llums de la sala, només es canviaran els cablejats elèctrics per adequar-los a normativa, es rehabilitaran els vitralls de les obertures de la sala, es recuperarà i exposarà el mobiliari original i es climatitzarà per tal de no afectar els béns patrimonials i per conservar els murals existents”. Aquesta sala havia estat decorada amb plafons pictòrics d’Alexandre de Riquer l’any 1901 (actualment a la Casa-Museu Alegre de Sagrera) i es va tornar a decorar pel pintor Joaquim Vancells, incloent-hi làmpades, vitralls i mobiliari de l’any.


L'alcalde envia un tuit (Miquel Puig)\nL'alcalde envia un tuit\nMIQUEL PUIG 15/06/2013 00:00\n"Ho hem estat intentant silenciar, però ens ho hem de preguntar: Barcelona (i els barcelonins) pot resistir tant turisme?" (@nicolapadovan)\n"La clau és que la riquesa que aporta el turisme repercuteixi positivament en els ciutadans, en forma de llocs de treball i també amb recursos que permetin fer front a les prioritats: persones, seguretat, neteja i economia" (@xaviertrias)\n(Reproduïts per l'ARA, 4/6/13)\nVaig rebre la primera lliçó d'economia quan era una criatura. En presència meva, un conegut es va adreçar al meu pare per plantejar-li un problema relacionat amb el seu taller, que no anava prou bé tot i que estava servint una comanda molt important. El meu pare, que desconeixia el procés de fabricació del taller en qüestió, li va demanar les dades bàsiques, va calcular en un bocí de paper el cost de producció de cada unitat i, comparant-lo amb el preu, va concloure que, efectivament, l'empresa hi perdia diners. Va resumir: "Com més fabriqueu, més perdeu". Aleshores, el conegut li va demanar si podia acompanyar-lo a casa per comunicar aquest resultat a la seva dona, que era qui portava els pantalons a l'empresa. La reacció de la dona va deixar en el meu pare una empremta inesborrable, de manera que es va passar la resta de la vida referint l'anècdota. Amb aplom, va sentenciar: "Sí, però paguen al comptat".\nEl meu pare també repetia sovint que bona part del seu èxit empresarial (que va ser gran) es devia al fet que els empresaris de la competència no portaven una comptabilitat que els permetés conèixer amb precisió la situació real de la seva empresa, i que basaven les seves decisions en la rutina i en la intuïció.\nAl llarg de la meva vida professional he tingut ocasió de comprovar que aquesta manera de fer és l'habitual en el sector públic, on rarament es comparen els costos d'un projecte amb el benefici que previsiblement aportarà a la societat.\nPer exemple, i com ja vaig destacar en un altre article, les obres de la renovació de la línia fèrria Madrid-Sevilla es van iniciar emmarcades en un pla (el PTF, de 1987) que preveia una línia per a passatgers i mercaderies, d'ample ibèric i per suportar trànsits a 200 km/h. Un canvi de ministre va comportar que, sobre la marxa, el projecte es transformés completament per esdevenir una línia exclusiva per a passatgers, d'ample internacional, a 300 km/h i, en conseqüència, amb un cost que multiplicava el previst inicialment. Cap estudi no justificava aquell canvi, i el mateix es pot dir de totes les línies d'AVE que després s'han construït i que s'estan construint. Un judici igualment sever mereix l'aeroport de Lleida, entre altres molts projectes.\nTambé m'he referit en un altre article al fet que qui es prengui la molèstia de mirar-se les dades descobrirà que el turisme no ha creat un sol lloc de treball per als catalans en l'última dècada i que la seva aportació a la nostra riquesa ha estat mínima.\nConsiderem, doncs, l'intercanvi de tuits que introdueix aquest article. En el primer, un ciutadà es demana "si Barcelona pot resistir tant turisme". El ciutadà no qüestiona els beneficis del turisme, que són evidents, però implícitament manifesta la seva preocupació pels costos que comporta, que endevina creixents. En la resposta, l'alcalde se'l treu del davant fent referència exclusivament als beneficis: als ingressos que, indubtablement, aporta el turisme i que van a parar a les butxaques del sector turístic i de les administracions públiques. Per exemple, fa referència al fet que aquests ingressos permeten disposar de més recursos per netejar la ciutat. Ara bé, Barcelona està, també indubtablement, més bruta que mai, i particularment les zones més turístiques, començant pel passeig de Gràcia i acabant pel Parc Güell. Perquè el turisme aporta recursos per netejar, però també embruta: beneficis i també costos. Com que l'alcalde no quantifica els primers i ignora els segons, la seva resposta no està gaire allunyada de la que en el seu dia va rebre el meu pare.\nHe escrit un llibre, que publicaré la propera tardor, per demostrar que l'entusiasme que experimentem per l'augment de les xifres turístiques està en l'arrel de la cruel situació en què ens trobem. La majoria de les empreses que competien amb la del meu pare van haver de plegar i els seus empresaris mai no van entendre per què. Nosaltres estem enfonsats i tampoc no sabem per què, però fóra bo que comencéssim a analitzar fredament els costos i els beneficis del que fem, i els del turisme haurien de ser la nostra prioritat, perquè hem posat les nostres esperances en un model que no ens traurà de cap forat.\nEliminar tota ingerència de la justícia estrangera


20 d'agost / 2019\nActualitat Poders El discurs de Torra que Borrell va vetar\nPoders 11/10/2018 19:03\nEl ministre d'Afers Estrangers, Josep Borrell, va vetar dilluns la presència del president de la Generalitat, Quim Torra, al fòrum de la Unió per la Mediterrània (UpM), celebrat a Barcelona, per "no donar-li un escenari apropiat perquè seguís vilipendiant el bon nom d'Espanya".\nLa Vanguardia ha tingut accés al discurs que Torra tenia previst pronunciar i que ara ha fet arribar a tots els dirigents internacionals assistents a l'acte.\nEn ell, Torra valora inicialment la regió euromediterrània i mostra el compromís de Catalunya de "seguir sent un soci compromès en les futures relacions euromediterrànies".\nDit això i després de remarcar la necessitat d'afrontar la crisi humanitària del Mediterrani pels fluxos migratoris, Torra entra en el que temia Borrell, el conflicte català.\nDesprés de posar l'accent en la lluita viscuda a Catalunya, Torra recorda que "diversos membres de l'antic govern català i líders socials estan en presó preventiva o a l'exili enfrontant falses acusacions de violència, rebel·lió i sedició". Per això, el president català exigia "el seu alliberament immediat i el seu retorn" a Catalunya.\nTot seguit, Torra denunciava igualment "l'onada de repressió" que pateixen "activistes i artistes socials" tant a Catalunya com a altres parts d'Espanya.\nI per finalitzar el seu discurs, el president posava la lupa en el referèndum de l'1-O, una data en què es va veure "la violència de la policia enviada pel govern espanyol a Catalunya". Però també reafirmava el compromís del Govern amb "continuar aquesta lluita no violenta per l'autodeterminació i complir-la d'acord amb la voluntat democràtica dels ciutadans catalans".\nBorrell passa factura a Torra\nMediterrani Josep Borrell Quim Torra


El Castell de Morella i el Museu Temps de Dinosaures obriran en la Fase 2 | EbreActiu.cat, revista digital per a la gent activa | Terres de l'Ebre...\nLa ciutat treballa per a preparar els espais turístics i obrir-los el 25 de maig si es passa a la següent fase\nEtiquetes turisme, morella, comarca els ports\nLa ciutat de Morella treballa en l'adequació dels espais turístics per albergar visitants a mesura que augmente la mobilitat de les persones en les diferents fases de la desescalada. El Castell i el Museu Temps de Dinosaures estan preparats per a obrir les seues portes quan s'arribe a la Fase 2, en principi el dilluns 25 de maig. Així, aquestos espais comptaran amb una senyalització que permeta la seua visita complint les distàncies de seguretat, així com es portaran a terme les diferents mesures de neteja i desinfecció necessàries.\nLa regidora de Cultura i Patrimoni, Rocío Querol, ha volgut “agrair el treball del personal de la Xarxa de Castell i Museus de Morella per a preparar els diferents espais patrimonials i turístics de la ciutat i que siguen segurs complint les indicacions”. L'edil ha explicat que “l'oficina de turisme es va obrir el divendres passat 15 de maig i ara pas a pas i amb precaució recuperem altres activitats de manera coordinada amb el sector empresarial, ja que aquestos també obrin els seus establiments. Volem donar un servei complet i que Morella siga un destí segur per a totes i tots”.\nLa ciutat ha obert diferents espais i serveis municipals. Així, el divendres es va obrir l'Oficina de Turisme de Morella amb un horari de 10.00 hores a 14.00 hores de dilluns a diumenge. També la Biblioteca Municipal ha obert les seues portes amb el servei de préstec de llibres i sala de lectura de dilluns a divendres des de les 10.30 hores fins a les 13.00 hores. També estan obrint els establiments i comerços de Morella, els horaris dels quals es poden consultar a la pàgina web de l’ajuntament de Morella.\nCal recordar que el turisme és un dels motors econòmics de Morella i el patrimoni cultural i artístic dels monuments i museus de la ciutat tenen un paper molt important. D'aquesta manera, es treballa per a poder obrir els diferents espais i acollir visitants de manera segura. “Cal treballar per a garantir la seguretat de les persones que vinguen i les que viuen i treballen ací, de manera que tenim i demanem la màxima precaució, evitar el contagi és cosa de totes i tots” ha conclòs Rocío.


L'atur baixa en 339 persones aquest mes de juny - Diari de Sabadell\nL'atur baixa en 339 persones aquest mes de juny\nL'atur cau un 2,8 per cent aquest mes de juny\n11.831 sabadellencs, a l’atur. És la primera vegada des de l'agost del 2008 –just abans de la crisi econòmica– que hi ha menys de 12.000 persones aturades a la ciutat. Fa gairebé 11 anys, hi havia 11.622 desocupats a Sabadell, una dada que es va incrementar fins al mes passat. Segons les dades del Ministeri de Treball i Seguretat Social, el mes passat hi havia 339 persones menys inscrites al Servei d’Ocupació de Catalunya (SOC), un descens d’un 2,8% respecte del maig del 2019. Es tracta del tercer mes consecutiu en què l’atur baixa de forma significativa.\nCal indicar, però, que el juny es registren descensos mensuals de forma habitual ja que coincideix amb l'inici de la campanya d'estiu. De fet, cau l'atur des del 2009 en aquest mes de manera consecutiva cada any.\nDes del punt de vista interanual, el mes passat va haver-hi 503 menys desocupats que el mateix període del 2018 (-4,1%). En relació amb l’any anterior, aquest és el 71è mes en què l’atur cau de manera ininterrompuda. En aquest context, la taxa d’atur és del 12,20%.\nPel que fa al Vallès Occidental, també hi ha hagut 1.248 persones menys inscrites al SOC. Aquesta xifra suposa una reducció d’un 2,6% mensual. En total, a la comarca hi havia el maig 47.588 vallesans a l’atur.\nCatalunya ha registrat un descens de l’atur registrat de 13.819 persones el mes de juny (-3,7%), el que deixa el nombre de persones en atur en 357.272. En termes interanuals, l’atur registrat baixa a Catalunya en 12.920 persones (-3,5%).\nEl nombre de persones afiliades a la Seguretat Social ha pujat 28.596 persones (+0,82%), el que implica que ara hi ha 3.508.443 persones afiliades a Catalunya.\n11.831 persones aturades a #Sabadell el mes de juny (-2,8% mensual, 339 persones aturades menys), (-4,1% anual, 503 persones aturades menys) #Dadadeldia\n— OEL Sabadell (@OELSBD) July 2, 2019


Santi Vila paga la fiança - El triangle\nSanti Vila paga la fiança\nHa dipositat els 50.000 euros després de passar la nit a la presó, segons el seu advocat, en solidaritat amb els altres exconsellers\nsanti vila 1-O\nL’exconseller Santi Vila ha dipositat aquest divendres al matí els 50.000 euros de fiança que va imposar-li la magistrada de l’Audiència Nacional Carmen Lamela per poder eludir la presó en el marc de la causa per rebel·lió, sedició i malversació en què han estat empresonats més de la meitat dels membres del govern de Carles Puigdemont.\nLamela ja ha autoritzat l’excarceració de Vila, que va dimitir com a titular d’Empresa i Coneixement la vigília que la majoria independentista del Parlament instés el govern català a iniciar el procés constituent i la desconnexió amb Espanya. És precisament per aquesta desmarcada, a diferència dels altres membres del govern cessat pel president espanyol Mariano Rajoy, que Lamela havia condicionat l’estada de Vila a la presó al dipòsit d’una fiança.\nSegons l’advocat de l’exconseller, hauria pogut pagar els 50.000 euros aquest dijous, però s’ha estimat més passar la nit al centre penitenciari d’Estremera en solidaritat amb els excompanys de govern que hi romandran tancats. Vila no podrà abandonar territori espanyol i haurà de comparèixer en un jutjat cada 15 dies.\nD’altra banda, la diputada de la CUP Mireia Boya l’ha assenyalat a Twitter: “I per cert, 50.000 monedes de plata. Recordeu-li sempre”. Vila, el membre del govern cessat més obertament bel·ligerant amb la CUP, s’ha promocionat els darrers dies com un candidat moderat del PDECat a presidir la Generalitat.\nPrevDe Gispert califica a la Audiencia Nacional de “canallas de extrema derecha”\nDetingut el comissari José Villarejo


About: Pau Muntadas i Campeny\nPau Muntadas i Campeny (Igualada, 23 d'octubre de 1797 — 20 d'abril de 1870) va ser un empresari català. El 1847 va fundar, juntament amb els seus germans, l'Espanya Industrial, la primera societat anònima cotonera creada a l'Estat Espanyol. També va ser propietari de la finca del Monestir de Piedra.\nPau Muntadas i Campeny (Igualada, 23 d'octubre de 1797 — 20 d'abril de 1870) va ser un empresari català. El 1847 va fundar, juntament amb els seus germans, l'Espanya Industrial, la primera societat anònima cotonera creada a l'Estat Espanyol. També va ser propietari de la finca del Monestir de Piedra. (ca)\nPau Muntadas i Campeny (ca)


Així antigament es menjaven productes de temporada, productes de rodalies i a l’haver de fer el processament de l’aliment a casa, la nostra alimentació era més sana; els aliments no perdien tantes vitamines i els menjàvem més frescos. A més, fèiem servir el menjar com ‘medicina’ perquè teníem uns coneixements transmesos de generació en generació, no sempre conscient, sobre el seu ús. La sopa de farigola i all que la nostra àvia ens preparava quan estàvem refredats, a més de fer de ‘reconstituent’ aportava tot el poder desinfectant i antibacterià de la farigola i l’all.\nEn els nostres dies, amb el ritme frenètic de vida i els gustos que van canviant, hem deixat “d’alimentar-nos” del camp i hem passat a alimentar-nos de la indústria. ‘La indústria’ amb els seus criteris econòmics de màxims beneficis ha reemplaçat els condiments i herbes naturals per síntesi de laboratori, saboritzants ‘amb olor o gust a ….’ més barats i fàcils d’obtenir. D’aquestes síntesi de laboratori saboritzants, colorants, conservants i additius hem anat sabent que no només no són innocus per a la nostra salut sinó que alguns fins i tot poden perjudicials.\nPer això condimentar els plats amb herbes o espècies naturals i ecològiques, a més d’ajudar-te a potenciar el sabor dels aliments, al mateix temps, aporta beneficis per a l’organisme.\nConèixer les propietats de cada herba alimentària, així com alguns dels seus usos a la cuina, ens ajudarà a treure-li major profit i així podrem afegir el que més ens convingui segons el trastorn de salut que vulguem millorar.\nPerquè pugueu tenir a casa una sèrie d’herbes ecològiques, de la collita 2020 hem preparat una col·lecció d’herbes per la cuina. Comencem per aquestes 3: orenga, farigola i romaní que avui posem a la vostra disposició a la botiga on line amb un preu de 9€, podeu afegir el llibret “d ‘Herbes a la cuina” per tenir una sèrie de receptes on aplicar-les.\nAlfàbrega: podria considerar-se una espècie “premium”. Procedent d’Àsia i l’Índia, aquesta planta alcalina té propietats antiinflamatòries, combat la fatiga, l’ansietat i l’insomni, és beneficiosa per al teu funcionament intestinal, redueix el malestar estomacal, afavoreix les bones digestions, activa el sistema immunològic, és eficaç per laringitis i faringitis, enforteix el cabell i accelera la recuperació dels refredats.\nLlorer: les fulles del nostre amic llorer, present en nombrosos guisats, carns, verdures, pollastre o marisc, són ideals per a pal·liar les digestions pesades, prevenir l’acidesa estomacal i reduir els gasos. També té propietats diürètiques i antireumàtiques, tracta afeccions de l’aparell respiratori, regula el flux menstrual, redueix l’estrès i l’ansietat i alleuja les infeccions bucals.\nOrenga: tots pensem en la pizza quan se’ns ve al cap aquesta espècie, que tradicionalment s’ha emprat com a remei digestiu, per a pal·liar gasos, recargolaments i espasmes i com antisèptic i antibiòtic natural en el cas d’infeccions respiratòries i digestives. També ajuda a el fetge en els seus processos de desintoxicació, és antioxidant i afavoreix la bona circulació, a més de millorar la memòria.\nFarigola: aquesta espècie és molt rica en ferro i s’empra molt per curar refredats, grips, asma i refredats causa de les seves propietats antisèptiques i expectorant. També constitueix un estimulant digestiu, s’ha fet servir tradicionalment com a remei per els malsons i somnífer suau.\nRomaní: és una espècie molt completa, ja que funciona com a antisèptic, antiespasmòdic, aromatitzant, depuratiu, estimulant estomacal, carminatiu, colagog -facilita l’expulsió de la bilis-, diürètic o hipotensor gràcies a les seves múltiples propietats. El seu elevat contingut de ferro fa d’aquest condiment 1 condiment especialment indicat per a l’anèmia, com gairebé totes les plantes aromàtiques és rica en antioxidants i afavoreix la microcirculació de la sang, per tant, resulta molt útil en tractaments rejovenidors. Antigament se li atribuïen propietats per enfortir la ment i millorar l’agilitat mental, així com per alleujar les migranyes i els períodes d’astènia.\n4 consells bàsics per fer servir herbes a la cuina\nDiferenciar herbes y espècies: quan fem servir herbes vol dir que utilitzem normalment les fulles i/o la flor, mentre que les espècies són normalment llavors o bé arrels. En les nostres terres mediterrànies els nostres condiments són més aviat fulles, en canvi als països amb climes tropicals compten amb moltes més espècies. És d’on en ve el pebre, la cúrcuma, el gingebre….\nTotes les herbes i condiments tenen una propietat comuna: son ‘superaliments’ com els diuen ara, per l’alta concentració d’antioxidants, les propietats desinfectants i antibiòtiques que tenen. Si incorporem una petita quantitat als nostres plats, estarem aportant una alta concentració de principis actius al nostre menjar.\nLes herbes no han de tocar el cul de la cassola: els principis actius de les herbes són molt ‘volàtils’ i per tant, amb altes temperatures o una exposició perllongada a la calor fa que es perdin les seves propietats. Per això és millor, si volem tenir totes les propietats medicinals, afegir-les a l’últim moment, abans de l’ultima remenada i tapar la cassola per a que no es ‘volatilitzin’. O amb les carns a la planxa afegir-les el darrer minut de cocció.\nO amb la infusió, tenir sempre la precaució de tapar la tassa o la tetera perquè els principis actius no s’escapin amb el vapor.\nPodem fer servir les herbes en multitud de preparats culinaris dolços o salats: us animem a experimentar amb l’ús de les herbes: galetes de romaní, gelat de farigola, escuma d’alfàbrega…. Hem de tenir en compte que podem fer ús de les herbes tant en sec com fresques, però si les tenim seques , cal procurar posar-ne menys.